Public procurement notice: Prior Information Notice Without Call For Competition
Published: 2023-09-04
Buyer: Istekki Oy
Country: FI
Contract type: Supplies
CPV classification: 48000000 | 72000000

Technical requirements: Tämä on tietopyyntö, joka ei ole hankintailmoitus tai tarjouspyyntö. Tietopyynnön tarkoituksena on kerätä hankinnan kohdetta koskevaa tietoa tulevaa kilpailutusta varten. Tietopyyntöön vastaaminen ei ole edellytys mahdolliseen myöhempään kilpailutukseen osallistumiselle. Tulevan kilpailutuksen onnistumisen varmistamiseksi olisi kuitenkin tärkeää, että tarjoajat antaisivat hankintayksikölle mahdollisimman laajasti pyydettyjä tietoja.
Tietopyyntö ei velvoita Istekki Oy:tä toteuttamaan hankintaa tietopyynnössä tai sen liitteissä kuvatulla tavalla ja tarjouskilpailu voidaan myös jättää toteuttamatta. Tällä tietopyynnöllä selvitetään  markkinatilannetta, toiminnallisia ja teknisiä ominaisuuksia, toimittajien hinnoitteluperiaatteita sekä hintatasoa. Tietopyyntöön vastanneille ei makseta korvausta tietopyynnön tekemisestä tai mahdollisiin tietopyyntöön liittyviin esittelytilaisuuksiin osallistumisesta.
Hankinnan kohde on monikanavainen asiakaspalvelujärjestelmä (contact center/servicedesk kontaktienhallinta). Tarpeina tällä hetkellä kontaktikanaviksi ovat puhelinkanava ja Chat / Chatbot, voicebot ja optiona sähköposti.
Mahdollisesti tulevan hankinnan laajuus sekä hankinnan osapuolet täsmentyvät tietopyynnön ja tarjouspyynnön valmistelun edetessä.
Tietopyyntöasiakirja tulee pyytää mahdollisimman pian sähköpostitse osoitteesta: hankinnat@istekki.fi.  Tietopyyntöasiakirjassa on kuvattu tarkemmat tarpeet sekä kerrottu, mihin asioihin tietopyyntövastauksessa tulee ottaa kantaa.
Tietopyyntöön tulee vastata viimeistään 19.9.2023 klo 12.00 mennessä. Vastaaminen tapahtuu sähköpostitse osoitteeseen hankinnat@istekki.fi.  Annetut tiedot käsitellään luottamuksellisesti.
Saatujen vastausten perusteella Istekki valitsee 3-5 yritystä esittelemään ratkaisuaan noin kahden tunnin tapaamisessa, joka toteutetaan Teamsin välityksellä Istekin ja valitun vastaajan kesken.
Hankinnan kohde on monikanavainen asiakaspalvelujärjestelmä (contact center/servicedesk kontaktienhallinta). Tarpeina tällä hetkellä kontaktikanaviksi ovat puhelinkanava ja Chat / Chatbot, voicebot ja optiona sähköposti. Palvelupistepalvelua tuotetaan hajautetusti eri paikkakunnilta ja palvelupisteagentit tekevät myös etätyönä eri puolilla suomea. Käyttäjiä nykyisessä kontaktienhallintajärjestelmässä on n.250 henkilöä, samanaikaisia käyttäjiä on n. 120.
Istekki Oy on suomalainen, kasvava ja kehittyvä noin 1000 työntekijän informaatioteknologian ja terveyden ja hyvinvoinnin teknologian asiantuntijaorganisaatio. Istekki toimii omistaja-asiakkaisiinsa nähden sidosyksikkönä, joka toteuttaa hankintoja omaa palvelutuotantoaan varten. Istekki Oy ei siten ole yhteishankintayksikkö. Yhtiömme vuoden 2021 liikevaihto oli 153 M€.
Tarjoamme omistaja-asiakkaillemme strategista kumppanuutta, kilpailukykyisiä palveluja ja asiantuntijayhteisön, jolla on laajaa ydinosaamista julkishallinnon ja terveydenhuollon teknologiaratkaisuista. Toimimme valtakunnallisesti vahvana sosiaali- ja terveydenhuollon alan organisaatioiden ja kuntien palveluintegraattorina. Visionamme on olla tärkeimmän työn arvostettu mahdollistaja tuottaessamme palveluja noin 60:lle omistaja-asiakkaallemme ympäri Suomen. Istekin suurimmat toimipisteet sijaitsevat Kuopiossa, Tampereella, Jyväskylässä ja Oulussa.